Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 87/11/4401	Komárno, 29.5.2012
EEČ : 2-30-90-2012

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	1. ako zamestnávateľ - predseda predstavenstva Poľnohospodárskeho podielnickeho družstva XXXXX, so sídlom XXXXX, Komárňanská 91, IČO: 00 193 038, v rozpore s § 141 odsek 2 zákona č. 461/2003 Z.z. o sociálnom poistení v znení neskorších predpisov, neodviedol určenému príjemcovi Sociálnej poisťovni, pobočke XXXXX za obdobie apríl 2006 platbu 61,24.-€ ku dňu splatnosti poistného, t.j. k 31.05.2006, za obdobie máj 2006 platbu 161,09.-€ ku dňu splatnosti poistného, t.j. k 30.06.2006, za obdobie jún 2006 platbu 133,67.-€ ku dňu splatnosti poistného, t.j. k 31.07.2006, ktoré zrazil ako poistné za zamestnancov na nemocenské poistenie, starobné poistenie, príspevky na starobné dôchodkové sporenie, invalidné poistenie a na poistenie v nezamestnanosti, pričom v jednotlivých termínoch, keď mali byť zrazené platby odvádzané, disponoval finančnými prostriedkami, z ktorých by vedel plniť túto svoju povinnosť, čím spôsobil škodu spolu vo výške 356.-€,
      
	2. ako zamestnávateľ - predseda predstavenstva Poľnohospodárskeho podielnickeho družstva XXXXX, so sídlom XXXXX, Komárňanská 91, IČO: 00 193 038, v rozpore s § 141 odsek 2 zákona č. 461/2003 Z.z. o sociálnom poistení v znení neskorších predpisov, neodviedol určenému príjemcovi Sociálnej poisťovni, pobočke XXXXX za obdobie máj 2008 platbu 182,64.-€ ku dňu splatnosti poistného, t.j. k 30.06.2008, za obdobie júl 2008 platbu 184,47.-€ ku dňu splatnosti poistného, t.j. k 02.09.2008, za obdobie august 2008 platbu 177,65.-€ ku dňu splatnosti poistného, t.j. k 30.09.2008 a za obdobie október 2008 platbu 181,17.-€ ku dňu splatnosti poistného, t.j. k 01.12.2008, ktoré zrazil ako poistné za zamestnancov na nemocenské poistenie, starobné poistenie, príspevky na starobné dôchodkové sporenie, invalidné poistenie a na poistenie v nezamestnanosti, pričom v jednotlivých termínoch, keď mali byť zrazené platby odvádzané, disponoval finančnými prostriedkami, z ktorých by vedel plniť túto svoju povinnosť, čím spôsobil škodu spolu vo výške 725,93.-€.
lebo zanikla trestnosť činu.
Odôvodnenie:
Uznesením vyšetrovateľa OKP OEK XXXXX (ďalej len vyšetrovateľ) ČVS:ORP -30/OEK-KN-2011 zo dňa 10.04.2012 pod bolo podľa § 206 ods.1 Trestného poriadku vznesené obvinenie XXXXX za dvojnásobný prečin neodvedenia dane a poistného podľa § 277 ods.1 Tr.zákona, ktoré sa mal dopustiť tým, že ako zamestnávateľ - predseda predstavenstva  Poľnohospodárskeho podielnickeho družstva XXXXX,  so sídlom XXXXX, Komárňanská 91, IČO: 00 193 038, v rozpore s § 141 odsek 2 zákona č. 461/2003 Z.z. o sociálnom poistení v znení neskorších predpisov, neodviedol určenému príjemcovi Sociálnej poisťovni, pobočke XXXXX za obdobie apríl 2006 platbu 61,24.-€ ku dňu splatnosti poistného, t.j. k 31.05.2006, za obdobie máj 2006 platbu 161,09.-€ ku dňu splatnosti poistného, t.j. k 30.06.2006, za obdobie jún 2006 platbu 133,67.-€ ku dňu splatnosti poistného, t.j. k 31.07.2006, ktoré zrazil ako poistné za zamestnancov na nemocenské poistenie, starobné poistenie, príspevky na starobné dôchodkové sporenie, invalidné poistenie a na poistenie v nezamestnanosti, pričom v jednotlivých termínoch, keď mali byť zrazené platby odvádzané, disponoval finančnými prostriedkami, z ktorých by vedel plniť túto svoju povinnosť, čím spôsobil škodu spolu vo výške 356.-€ a ako zamestnávateľ -  predseda predstavenstva Poľnohospodárskeho podielnickeho družstva XXXXX, so sídlom XXXXX, Komárňanská 91, IČO: 00 193 038, v rozpore s § 141 odsek 2 zákona č. 461/2003 Z.z. o sociálnom poistení v znení neskorších predpisov, neodviedol určenému príjemcovi Sociálnej poisťovni, pobočke XXXXX za obdobie máj 2008 platbu 182,64.-€ ku dňu splatnosti poistného, t.j. k 30.06.2008, za obdobie júl 2008 platbu 184,47.-€ ku dňu splatnosti poistného, t.j. k 02.09.2008, za obdobie august 2008 platbu 177,65.-€ ku dňu splatnosti poistného, t.j. k 30.09.2008 a za obdobie október 2008 platbu 181,17.-€ ku dňu splatnosti poistného, t.j. k 01.12.2008, ktoré zrazil ako poistné za zamestnancov na nemocenské poistenie, starobné poistenie, príspevky na starobné dôchodkové sporenie, invalidné poistenie a na poistenie v nezamestnanosti, pričom v jednotlivých termínoch, keď mali byť zrazené platby odvádzané, disponoval finančnými prostriedkami, z ktorých by vedel plniť túto svoju povinnosť, čím spôsobil škodu spolu vo výške 725,93.-€.
V rámci dokazovania bol vypočutý obvinený XXXXX, ktorý sa k spáchaniu skutkov v plnej miere priznal, uviedol, že takto konal, aby vedeli uhrádzať mzdy zamestnancov. Svoje konanie úprimne oľutoval.
Jeho konanie je preukázané aj výsluchmi svedkyne XXXXX - účtovníčky PPD XXXXX, zástupkyne príjemcu zrazených platieb - XXXXX a s vecou súvisiacimi účtovnými dokladmi a inými listinnými dôkazmi. 
Zo záverov znaleckého posudku XXXXX z odboru účtovníctva č. 19/2012 vyplynulo, že Poľnohospodárske podielnicke družstvo XXXXX ku dňom splatnosti, kedy bol obvinený povinný v mene tohto subjektu odviesť zrazené platby od zamestnancov, disponovalo takými finančnými prostriedkami, že bolo spôsobilé na uhradenie vlastných povinností voči určenému príjemcovi iba v tých mesiacoch, za ktoré bolo Ing.Kečkéšovi vznesené obvinenie.
Prečinu neodvedenia dane a poistného podľa § 277 ods.1 Tr.zákona, aplikujúc ho na tento prípad, sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, alebo príspevok na starobné dôchodkové sporenie, ktoré zrazí alebo vyberie podľa zákona.
V rámci rozhodovania sa bolo potrebné vysporiadať so skutočnosťou, či nedošlo k premlčaniu skutku v bode 1., ktorého päťročná premlčacia doba (§ 87 ods.1 písm.d) Trestného zákona) mala uplynúť 31.07.2011. Keďže však obvinený spáchal v skúšobnej dobe iný úmyselný trestný čin (uvedený v bode 2. tohto uznesenia), došlo v zmysle § 87 ods.3 písm.b) Trestného zákona k prerušeniu premlčania a začatiu plynutia novej 5 ročnej premlčacej lehoty v zmysle     § 87 ods.4 Trestného zákona, ktorá ešte neuplynula, preto nedošlo k tejto prekážke jeho trestného stíhania.
 Podľa § 86 písmeno e/ Trestného zákona zaniká trestnosť trestného činu neodvedenia dane a poistného podľa § 277 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
Účinná ľútosť je jedným z dôvodov zániku trestnej zodpovednosti a všeobecne spočíva v tom, že páchateľ trestného činu, ktorý bol už dokonaný, svojou vlastnou aktívnou činnosťou  napraví  škodlivý následok trestného činu,  na ktorý sa účinná ľútosť vzťahuje. Zmyslom účinnej ľútosti je teda najmä motivovať páchateľa sľubom beztrestnosti k tomu, aby zamedzil alebo napravil  škodlivý  následok  trestného  činu.  To  sa  zvlášť  prejavuje  v  osobitnom  ustanovení o účinnej ľútosti vzťahujúcej sa k trestnému činu neodvedení dane a poistného podľa § 277 Trestného zákona, kde zmyslom je primäť páchateľa tohto trestného činu, aby dodatočne splnil svoju zákonnú povinnosť  a ako zamestnávateľ odviedol doposiaľ nezaplatené povinné platby.  Záujem na dodatočnom odvedení príslušných povinných platieb tu má prednosť pred trestným postihom páchateľa. Dodatočným splnením tejto povinnosti v zmysle § 86 písm.e) Trestného zákona je treba rozumieť vyrovnanie čiastky, ktorú páchateľ mal zaplatiť ako platca (zamestnávateľ) za poplatníka (zamestnanca), ktoré od neho za týmto účelom zrazil. Na splnenie podmienok účinnej ľútosti nemusí teda páchateľ uhradiť nezaplatené povinné platby za obdobie predchádzajúce ani za obdobie nasledujúce, prípadne tie, ktoré mal odviesť za zamestnávateľa. Povinnosť splniť sa vzhľadom k výslovnému odkazu len na povinnosť odviesť uvedené povinné platby nevzťahuje ani na sankcie spojené s nesplnením zákonné povinnosti odviesť poistné. To však nič nemení na povinnosti takéto sankcie zaplatiť, nakoľko sú vymáhateľné podľa príslušných predpisov.
Obvinený XXXXX po náležitom poučení aj o tejto forme tzv. účinnej ľútosti uhradil dňa 23.05.2012 do pokladne Sociálnej poisťovne čiastky 356.-€, 182,64.-€, 184,47.-€, 177,65.-€ a 181,17.-€ v členení podľa jednotlivých období a skutkov, ako mu bolo vznesené obvinenie. O tomto predložil aj príjmové pokladničné doklady, ktorých pravosť bola následne vyšetrovateľkou aj overená výsluchom splnomocnenkyne Sociálnej poisťovne - pobočka XXXXX. S výsledkami vyšetrovania sa mohol oboznámiť dňa 23.05.2012.
 Týmto zákonom predpokladaným spôsobom teda trestnosť jeho protiprávneho konania s poukazom na vyššie citované ustanovenie § 86 písm.e) Trestného zákona zanikla.
Podľa § 215 odsek 1 písmeno g) Trestného poriadku prokurátor uznesením zastaví trestné stíhanie, ak zanikla trestnosť činu.
Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Krakovský
prokurátor